Miwa mung hpuntang hpaji npot mying danhkung masha(8)
哲学名士(8)
时间:2014-09-09 00:00:00 来源:德宏团结报
Wang Go Wui: Miwa mung ya prat na mying danhkung ai hpaji majan masha, moi prat hpaji sara gaba
◆ Nga pra lam labau
Wang Go Wui, laika mying Bo Yi, Zin An ngu ai re, mying hkot go Gon Htang, Yung Gon nga ma ai, Jekyang Hailin Yen-gon gat mare masha, Zhin Aru Arat prat na hpaji masha, anhte mungdan ya prat na shali laika, tsomhtap laika, labau laika re myu lam magup hta yi-ngam dandong galo shapro ai hpaji majan masha, moi prat hpaji sara gaba rai nga ai. Shi go 1877 ning hta sa pra nna, 1927 ning hta si mat sai. 1901 ning hta, masha ni garum shingtau nna, Japan mung ko hpaji sa sharin la u ai. Mungdan de nhtang wa ai htom, shi go shong hpang rai Bekyin dak kasu jong, Zhinhua dup sumru rung re hkan sara tai yu ai hta n-ga, moi prat na hpaji mung no dup sumru rai nga ai, <
Wang Go Wui go Miwa mung ya prat na mying danhkung ai hpaji masha rai nga ai, shi go shali laika labau lara hpuntang hpaji re dup sumru ai aten tsomra ning rai sai hte maren, ya prat na Miwa mung hta sinna maga na hpuntang hpaji, tsomhtap hpaji, shali laika yu jasat hte ladat hpe grai jau ko nna lang sa wa nhtom, Miwa mung moi prat na shali laika hpe gajai gamung ai masha re hta n-ga, Miwa mung labau hpaji hta nambat langai labau hpaji hte ginru gon lam hpe ginhkyom ton ai masha mung rai nga ai. Ndai shali laika ninghkring, ga ginsi ninghkring, labau ninghkring, tsomhtap hpaji ninghkring, ginru ginsa goninghkring, ja lungseng hpaji ninghkring hte laika gale gamung ninghkring re mung no rai nga ai Wang Go Wui go, shi a prat hta laika buk 62 ka shapro ton nna, moi prat na laika buk 200 daram hpe mung no gram lajang ton nga ai.
◆ Galu gaba wa ai maumui
Hkam sha lam go masha nga pra lam na bandung nrai nga ai
Asak no ram ai ten hta, Wang Go Wui mung gaga ma ni hte maren, grai gasup kam nga ai. Galang mi hta, shi go jong ma manang ni hte nampan wang ko jom gasup chyai nga yang, sara sa mu nna shanhte yong hpe jong gok ko shaga jashang la nhtom: "Nanhte ngu yang gasup chyai yang myit pyo dum ma ni, shing nrai laika hti chyai yang myit pyo dum ma ni?" nga san u ai.
Gaga ma ni a gatsi n nga hpa ga pyi n wam tsun rai mau dung nga yang, Wang Go Wui hkrai sha grai magrau grang ai hte: "Ndai myu lahkong anhte hpe myu lahkong anhte hpe myit pyo shangun lu ai hkrai re." nga htan tsun dat nu ai.
"Masha pra sa lam hta go hkam sha na ngu ai sha nrai nna, nga pra labau shatai na ngu ai she rai nga ai. Anhte go si ai dai shani du tim, shi a npot nhpang hpe chye yak nga ai." nga sara marit ningni grai rong hkra nga jong ma ni hpe tsun dan ai.
Wang Go Wui go sara a ga ko ga lachyum gaga no rong nga ai nga madat shapro nna, grai tin ai hte: "Sara, nang tsun ai lachyum hpe ngai nchye madat htai la nngai."nga bai san dat nu ai.
Matut nna, sara go shanhte hpe maumui langai mi hkai dan u ai: "Shong de, ana maubyin laja dik ai masha lahkong go tsi tsi shara langai ko sha ana sa jom tsi ma ai da. Langai mi go ja gumhpro sut su ai ga madu, langai go matsan ruyak dik ai hkaimu masha. Lamu ga madu wa hpe sa yu gawan ai jinghku jingyu go shani shagu lo she lo re hta n-ga, shi hpe nta na mu bungli hpe shum myit tsang, ma ni chte gon lajang sai, myit ngui myitpyo rai shi a ana maubyin tsi shamai la u nga sa tsun ai hkrai rai nga ma ai. Bai nna matsan ruyak ai hkaimu masha wa go nta ting na akri rai nna, shi a gainu jan sa yu shagu shi hpe nta na bungli amyu myu hpe ganing di hparan lajang na ngu sa san san rai nna, gasha gawa dodan shapro dat ai htom, ma ni hpe bai wa woi galo lo rai u ai. "
Ndai ko tsun du ai hte, sara wa hkring mat nu ai.
"Sara, matut nna go reng?"
"Nanhte tak yu mu, gadai mahtang a ana chte mai mat na re ta?"
"Ana machyi nga yang pyi dai daram no myit pu ra ai go, hkaimu masha dai teng sha nlu tsi la na re." nga jong ma ni ga lahkun sha nga jom htan dat masai.
Shaloi sara go:"Htom e, lamu ga madu wa zim sha rai dinghta ga hpe hka kau da sai, bai nna hkaimu masha wa go mau na zon ana mai mat nna nta de wa mat sai." nga tsun dan dat sai.
"Dai majo, masha pra sa ai go hkam sha na ngu ai nrai nga ai, lamu ga madu dai wa go madu hpe nlang ra sai ngu myit ai majo, zim rai dinghta ga hpe hka kau da ai re. Bai nna hkaimu masha dai wa go nta masha ni a nga pra lam hpe myit tsang ai majo, nga pra lam hta grai no ra gadon nga ai ngu myit nna, shaja sharang rai tsi tsi nna pron lu nga sai." nga sara wa jong ma ni hpe bai tsun yan dan u ai.
Sara tsun ai ga madat ngut ai htom, Wang Go Wui gaya dum nna du she noi mat nu ai. Dai hpang ko nna, shi go gasup lam hpe n marin mat sai hta n-ga, myit maju jung rai hpaji shakut sa wa ai majo, prat lak mi na mungdan hpaji sara gaba byin tai lu sai.
● Laksan ninghkring ni tsun ai:
Lama masha pra sa ai bandung go hkam sha na ngu ai sha rai yang, masha pra nga nga ai lachyum pyi nrong nga ai. Ya prat na masha ni go nong e myit hta hpa galo tim lachyum nrong ai hte lachyum n pru dum rai nga ai, dai zon re npot nhpang go shahte a myit hta masha pra sa lam na majing re bandung n nga, alu tsu sha hkam sha na sha myit re majo, galoi du tim majing re hte nga pyo lam hpe tam la yak nga ai. shing rai, ma a nga pra lam lachyum rong na matu, ganu gawa ni ma hpe masha pra sa ai go hkam sha na ngu ai nre ngu chye shangun ra ai.
● Dinghku gata sharin shapan hpaji:
Wang Go Wui a maumui ko nna, anhte lawu na lam ni myit shapro lu ga ai:
1. Ganu gawa ni dingman ai nga sa lam bandung go shagrin ton ra ai. Mayu na nga pra lam hta, ganu gawa ni hkam sha lam hpe sha n ngu ai, madu hte masha wa hpe akyu jashon lu ai mu lam ni lo galo dan rai ra ai.
2. Ganu gawa ni ma hpe masha pra sa laman hta akyu rong ai mu hte lachyum rong ai mu lo lo galo ra ai ngu matsun madun dan ra ai. Malu masha lang rai re ni ma ma hkumtsup ai htom, ma hpe ding man ai masha nga pra bandung go sharot ton ra ai ngu matsun madun dan ra ai.
● Galu gaba wa lam na myit lu lam:
"Masha shat sha ai go sak hkrung nga na matu rai nga ai, rai yang sak hkrung nga ai go shat sha na ngu nna sha nrai nga ai." Shat sha ai hta lai nna, masha pra sa laman hta go hkrun lam grai lo lai ra nga ai, grau nna go da-ting da-lang rai madu a myit saku lam hpe hkan galo shakut shaja tik tik rai ra nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn jpn_Jpan zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn tsn_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn